Gedagte vir die dag: Laat iets van waarde na | Maroela Media
So dikwels word ’n man gemeet aan die erfporsie wat hy vir sy vrou en kinders nalaat. Versekeringsmaatskappye wat lewensversekering verkoop teer op die sentiment. Wanneer die vader sterf, mag sy gesin nie sonder heenkome wees nie. Vandat hoogs gekwalifiseerde vroue in groot getalle tot die arbeidsmag toetree, word die bordjies verhang en is dit hulle wat voor­sorg moet tref vir dié wat agterbly ná hul dood. Maar wat help groot bedrae geld as jou naasbestaandes jou so gou as wat hulle die geld in hul bankrekening het, vergeet?
Die klein dingetjies wat jy vandag vir ander mense doen, word net soos die groot dinge onthou en waardeer. Klein, sentimentele geskenkies word gekoester en van geslag tot geslag aangegee. Jy hoef nie harte oor te plant of spoedrekords te verbeter nie. Wat help dit jou naam word in die geskiedenis­boeke opgeteken en niemand dink ooit met liefde aan jou terug nie?
Hemelvader, help my om onthou te word as iemand wat baie liefde uitgedeel het.
Dis n pragtige stukkie en so waar! Dankie Here vir die baie liefde wat ons ontvang?
Lorraine. · 2 jaar gelede
Baie dankie – dit is net wat ek vandag nodig gehad het. Ek het lankal besef geld beteken niks nie. Dit is die liefde wat tel. Seen en vrede vir julle almal.
Ek ken mense in hul 80’s en 90’s wat nog steeds gryp en versamel.